4 Definitioner. 



Aar senere paastod imidlertid en Franskmand ved Navn Peyssonnel, 

 at hver af disse foregivne Blomster var et lille Dyr. Der blev da 

 stort Røre, der opstod Diskussioner, man kom endog i Klammeri: 

 i hin Tid kom de Lærde let i Harnisk. Den berømte Reaumur og 

 Bernard de Jussieu tog Parti mod Peyssonnel, og dog havde Peys- 

 sonnel Ret, hvad der nu til Dags Ingen mere tænker paa at 

 bestride. Her have vi altsaa et Legeme som sukcessivt er bleven 

 antaget for en Sten, en Plante og et Dyr. Vi ville senere faa at 

 se, hvorfor man maatte opgive Tanken om at Korallen var et 

 Mineral; her skulle vi kun undersøge de Grunde som tilsidst bestemte 

 Naturforskerne til at erklære Korallens Blomster for virkelige Dyr. 



Hvorfor kalder man uden Betænkning en Fugl eller en Sommer- 

 fugl for et Dyr? Af flere Grunde, hvoraf jeg her skal nævne de 

 vigtigste. For det Første nærmer en saadan Skabning sig og 

 fjærner sig igen, den rører sig frit i Rummet; strækker man 

 Haanden ud for at gribe den, flygter den, og har man endelig 

 fanget den, er det tydeligt at et Tryk eller et Kærtegn bringer 

 den til at foretage visse Bevægelser. Den er med andre Ord mod- 

 tagelig for Fornemmelsen af Smerte og af Behag. I fri og om- 

 strejfende Tilstand synes dernæst dette Væsen at have et bestemt 

 Hovedformaal : at forfølge og gribe et eller andet Legeme, søge 

 sin Næring som man kalder det, og bringe denne Næring ind i en 

 Hulhed, hvis indre Bygning vi senere skulle undersøge, men som 

 alle Mennesker kende under Navn af Fordøj elsesapparat eller 

 Fordøjelseskanal. Som bekendt existerer der hos Planterne ingen 

 Fordøjelseskanal. 



Der findes endnu et andet Kendemærke, som man sædvanlig 

 ikke tænker paa og som dog er af overmaade stor Betydning. 

 Naar et af de Væsner, som vi saaledes uden Betænkning kalde 

 Dyr, er bleven ramt af Døden, finder der meget snart Opløsnings- 

 processer Sted i dets Legeme, hvilke efter kort Tids Forløb 

 bevirke at Legemet fuldstændig forsvinder. Medens Opløsningen 

 foregaar, udstrømmer der en modbydelig og karakteristisk Lugt 

 fra Legemet, som da siges at være i Forraadnelse; dette finder 

 ikke Sted hos de døde Planter. Forraadnelseslugten fremkommer 



